ટ્રેન્ટ બ્રિજની પીચ નિર્જીવ અને ફ્લેટ છે, આવી પીચનો ફાયદો ઉઠાવી શકે તેવા કેટલાક ભારતીય બોલર્સમાંનો ભુવનેશ્વર કુમાર એક છે, જે પોતાની શિસ્તબદ્ધ બોલિંગ થકી ઇંગ્લેન્ડની બેટિંગ લાઇન અપ માટે મુઝવણ ઉભી કરી શકે છે. બીજા દિવસની રમત પૂર્ણ થયા બાદ પત્રકારો સાથે વાત કરતા ભુવનેશ્વર કુમારે કહ્યું કે, આપણે આ પીચ પાસેથી વિશેષ કંઇ આશા રાખી શકીએ નહીં. જે પ્રમાણે ભારતીય પીચો પર બોલિંગ કરીએ છીએ તે રીતે આ પીચ પર પણ વિકેટ ટૂ વિકેટ બોલિંગ કરવી પડશે. અમને આ પ્રકારની પીચ પર ઘરેલું ગ્રાઉન્ડમાં રમવાનો સારો અનુભવ છે અને અમે જાણીએ છીએ કે અમારે શું કરવાની જરૂર છે.